The Hangover Part III nggih punika filem komedi saking Amérikah Sarékat ingkang kadamel taun 2013 déning Legendary Pictures. Juru dum filem punika kapasrahaken dhumateng Warner Bros. Pictures. Filem punika kalajengan saking filem sadèrèngipun,The Hangover Part II (2011) lan filem kaping tiga ugi pungkasan ing salebetipun seri film The Hangover. Para juru paraga ingkang kapracaya maragani filem punika antawisipun Bradley Cooper, Ed Helms, Zach Galifianakis, Ken Jeong, Heather Graham, Jeffrey Tambor, Justin Bartha, lan John Goodman. Todd Phillips kadhapuk ngarahaken filem punika, ngrangkep minangka panganggit skénario ingkang kaserat piyambak, sesarengan kaliyan Craig Mazin. The Hangover Part III kababar ing surya 23 Mei 2013. The Hangover Part III kasil ngempalaken arta dumugi $100 yuta.

Juru paraga 

 Bradley Cooper minangka Phil Wenneck
 Ed Helms minangka Dr. Stuart "Stu" Price
 Zach Galifianakis minangka Alan Garner
 Ken Jeong minangka Leslie Chow
 Heather Graham minangka Jade
 Jeffrey Tambor minangka Sid Garner
 Justin Bartha minangka Doug Billings
 John Goodman minangka Marshall
 Gillian Vigman minangka Stephanie Wenneck
 Sasha Barrese minangka Tracy Billings
 Jamie Chung minangka Lauren Price
 Mike Epps minangka Black Doug
 Melissa McCarthy minangka Cassie
 Lela Loren

Pambabaran 
Ing wulan Mei 2013, Warner Bros. netepaken titi wanci pambabaran The Hangover Part III nggih punika dinten Kemis, 23 Mei, sedinten sadèrèngipun Universal Pictures mbabar Fast & Furious 6, kagem ngginaaken arus pamirsa pungkasan peken ing Dinten Pèngetan Amérikah Sarékat. The Hangover Part III kagiyaraken kaping pisanipun ing surya 20 Mei 2013 wonten Westwood Village Theater Los Angeles, California.

Rujukan

Pranala njawi 
 
 
 
 
 

Film komedi tahun 2010-an
Film Amerika Serikat tahun 2013
Film komedi Amerika Serikat
Film persahabatan
Film jalanan
Film sekuel
The Hangover (seri film)
Film Legendary Pictures
Film Warner Bros.